31999D0246
L 093/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 30 март 1999 година
относно одобряване на някои планове за действие в извънредни ситуации с оглед контрола над разпространението на класическата чума по свинете
(нотифицирано под номер C(1999) 769)
(текст от значение за ЕИП)
(1999/246/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 80/217/ЕИО на Съвета от 22 януари 1980 г. относно въвеждане на мерки на Общността за контрол на класическата чума по свинете (1), последно изменена с Решение 93/384/ЕИО (2), и по-специално член 14б от нея,
като има предвид, че критериите, които се прилагат mutatis mutandis при съставяне на планове за действие в извънредни ситуации при контрола на класическата чума по свинете са определени в Решение 91/42/ЕИО на Комисията (3);
като има предвид, че някои от държавите-членки са предложили за одобрение национални планове за действие в извънредни ситуации; като има предвид, че от анализа на тези планове става ясно, че те отговарят на всички критерии, заложени в Решение 91/42/ЕИО, както и че дават възможност за ефективно прилагане;
като има предвид, че с цел обезпечаването ефективността на плановете е необходимо да се организират стратегически проучвания и да се проведат симулационни упражнения;
като има предвид, че плановете за действие в извънредни ситуации е необходимо редовно да се актуализират;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Плановете за действие в извънредни ситуации за контрол на класическата чума по свинете, представени в приложение I, са одобрени.
Член 2
Адресати на настоящото решение са държавите-членки.
Съставено в Брюксел на 30 март 1999 година.